פרידל שטרן

פרִידְל שטֶרן (Friedel Stern; 1917, לייפציג, גרמניה – 29 באוקטובר 2006, תל אביב-יפו, ישראל) הייתה קריקטוריסטית, מעצבת גרפית, עיתונאית ומורה לאמנות ישראלית ילידת גרמניה, מחלוצות תחום הקריקטורה בישראל. הקריקטורות שיצרה, שעסקו בחיי היום-יום, הציגו את ישראל מנקודת מבט הומוריסטית וביקורתית. על יצירתה זכתה בשנת 2004 בפרס דוש לקריקטורה.

ביוגרפיה
פרידל שטרן נולדה בשנת 1917 בעיר לייפציג שבגרמניה, הבכורה במשפחה בת ארבעה ילדים. משפחתה לא הייתה בעלת תודעה ציונית, אולם עם התגברות האנטישמיות בגרמניה, הפסיקה את לימודי האמנות והצטרפה, בעידוד אמה, לקבוצה יהודית של הצופים. בשנת 1936 עלתה לארץ ישראל בגפה עם קבוצה זו. בתחילה נשלחה לקיבוץ כפר המכבי. לאחר זמן עזבה אותו ועברה להתגורר בחיפה, שם עבדה כמבשלת ועוזרת בית ולמדה רישום בשיעורי ערב אצל פ"ק הֶניך (Hoenich). בסוף שנות ה-30 למדה עיצוב ואמנות ב"בצלאל החדש" בירושלים.

בימי מלחמת העולם השנייה נמנתה עם מתנדבי היישוב לחיל העזר לנשים של הצבא הבריטי כאחות. לאחר שנת 1940 נשלחה לשרת בבית ספר לקצינים בעזה והצטרפה לצבא השחרור באיטליה, שם צורפה ליחידת הסוואה. בתקופת המלחמה יצרה שטרן רישומים ואיורים המתארים את הווי החיילים הבריטים. בשנת 1944 הציגה מרישומיה בתערוכת ""אמני כוחות הברית" שהתקיימה במצרים. על שירותה בצבא זכתה שטרן בצל"ש מטעם מלך בריטניה.
אמה גורשה בידי הנאצים ב-1942 מלייפציג ונספתה בשואה.

לאחר שחרורה מהצבא הבריטי ב-1945 חזרה שטרן לארץ ישראל והחלה לעבוד כשרטטת מפות מטעם "מחלקת המדידות של ארץ ישראל (Survey of Palestine, שהייתה לימים למחלקת המדידות). אחד מחידושיה היה שרטוט של מפות ארץ ישראל המלוות באיורים. קובץ מפות כזה יצא בשנת 1953 תחת השם "Israel in 14 Pictorial Maps".

בשנת 1946 פרסמה לראשונה קריקטורות בעיתון "במחנה", ביטאון "ההגנה". אז עוצבה גם החתימה שלה, שהורכבה משמה הפרטי, "פרידל", וציור של כוכב (סמל) (פירוש שם משפחתה בגרמנית, "שטרן"); חתימה זו נועדה להבדיל אותה מיוסי שטרן, שכיהן כעורך הגרפי של העיתון.
בעקבות הצלחת פרסום זה החלה לפרסם את יצירותיה בקביעות בעיתונים כגון "דבר", "דבר השבוע" ו"לאשה".

החל בשנות החמישים פרסמה שטרן כתבות עיתונאיות שדרכן בחנה את החברה הישראלית בצורה ביקורתית. עבור חלק מכתבות אלו "התחזתה" לטיפוסים שונים, פעמים רבות תוך שימוש בתחפושות. בשנת 1956, לדוגמה, התחזתה לעולה ממרוקו וטופלה בדי-די-טי. בכתבות אחרות עבדה ככרטיסנית באוטובוס, כעולה באולפן עברית ועוד. את חוויותיה תיארה בעיתונות הישראלית בכתבות המלוות בקריקטורות. בשנת 1958 פרסמה את ספרה "בקיצור: ישראל", שעסק בחוויות התיירות בישראל.

במקביל לעיסוקה בעיתונות, שימשה שטרן כמעצבת גרפית. בשנות ה-50 וה-60 עיצבה כרזות לשירות הבולאי ולדואר ישראל. בשנת 1960 יצרה את סדרת "דואר אוויר נוף 2" – סדרה של 10 בולים של דואר ישראל (הסדרה השלישית של בולי דואר אוויר), שעסקו בערים ובאתרים בארץ ישראל. (בכך הייתה לאישה השנייה שעיצבה בולים בישראל, אחרי מרים קרולי).
בין עבודותיה הנוספות: כרטיסי ברכה לרגל יום העצמאות (הוצאת קרן היסוד, 1958), כרזה למוסד לביטוח לאומי (שנות ה-50), אלבום אוסף "ארצות ועמים בתמונות" (תחילת שנות ה-60), כרזה לתחרות הנבל (שנות ה-60). סגנון העיצוב שלה התבסס על קו גאומטרי-מינימליסטי, שתאם את רוח התקופה.

במשך שנים רבות הייתה שטרן אישה יחידה בתחום הקריקטורות בישראל. בשונה מקריקטוריסטים אחרים בני דורה, שטרן מיעטה לעסוק בנושאי פוליטיים או צבאיים. ייחודה היה בעיסוק בנושאים הלקוחים מחיי היום-יום, שהציגו את החברה הישראלית בצורה גרוטסקית או אבסורדית. מבחינה אמנותית, יצירותיה של שטרן מאופיינות בשימוש בקו גאומטרי, תוך שימוש מועט יחסית במשטחי צבע.

בין השנים 1962–1992 שימשה שטרן כמרצה לרישום במחלקה לעיצוב גרפי ובמחלקה לקדרות ב"בצלאל". במשך שנים רבות התנדבה בארגון נכי צה"ל ובבית הלוחם. על התנדבותה זו זכתה באות הנשיא למתנדב לשנת 1999. בשנת 2004 זכתה בפרס דוש לקריקטורה.
בין פברואר לאפריל 2005 נערכה תערוכה של יצירותיה בעיר לייפציג, לזכר 70 שנים מאז שנאלצה לעזוב את גרמניה.

שטרן, שלא נישאה מעולם, נפטרה בתל אביב-יפו בשנת 2006, מעט לפני יום הולדתה ה-90. היא נקברה בבית העלמין בקיבוץ עינת.

ספרייתה נתרמה לספריית בית אריאלה בתל אביב, ועזבונה האמנותי נתרם בשנת 2010 למוזיאון הישראלי לקריקטורה ולקומיקס בחולון. החל ב-2012 מקיים המוזיאון תחרות קריקטורות שנתית בשם "התחרות לקריקטורה הומוריסטית ע"ש פרידל שטרן", המנציחה את זכרה.

במסגרת מיזם הנצחת אמנים ואנשי במה בתל אביב נקבעה לוחית זיכרון על ביתה של פרידל שטרן ברחוב יהואש 8 בתל אביב.

גלריה

השכלה
 1935 – בית ספר לאמנויות, לייפציג, גרמניה
 1937 – רישום אצל פ"ק הניך, חיפה
 1938–1940 – בית הספר בצלאל החדש לאומנות ולאמנות, ירושלים
 1950 – השתלמות, בית הספר הלאומי הגבוה לאמנויות היפות (בּוֹז-אר), פריז, צרפת

הוראה
 1963–1992 – רישום, המחלקה לעיצוב גרפי והמחלקה לקדרות, בצלאל, אקדמיה לאמנות ועיצוב, ירושלים
 רישום, בית האמנים ע"ש זריצקי, תל אביב-יפו

פרסים
 1944 – פרס, נאפולי, איטליה
 1961 – פרס שלישי, בורדיגרה, איטליה
 1965 – פרס שני, סלון בינלאומי להומור וקריקטורות, מונטריאול, קנדה
 1966 – פרס שלישי, סלון בינלאומי להומור וקריקטורות, מונטריאול, קנדה
 1994 – מלגת שהייה, הסיטֶה (Cité), פריז, צרפת
 1996 – חברת כבוד, אגודת המעצבים הגרפיים בישראל
 1999 – אות הנשיא למתנדב
 1999 – אות הוקרה על מפעל חיים בתחום הקריקטורות והציור מטעם מועצת ארגוני הנשים בישראל
 2004 – פרס דוש לקריקטורה

תערוכות יחיד

ספריה
* Israel in 14 Pictorial Maps, Kerem Hayesod, 1953
 בקיצור: ישראל, תל אביב: הוד, 1958, (אלבום קריקטורות על התרשמות התיירים מישראל)
 עלי-תאנה, תל אביב: מודן, 1983. ‬(אלבום קריקטורות)
 גברים גברים, חולון: המוזיאון הישראלי לקריקטורה ולקומיקס, 2022. (המדריך הקטן לחקר גברים)

ספרים שאיירה
 סביב, סביב בתל אביב; ציורים: פ. שטרן; חרוזים: דוד טוב, תל אביב: ש. זימזון, 1949.
 חברים חדשים; חרוזים: בן ישראל הדני (שלמה סקולסקי); ציירה: פ. שטרן,‫ תל אביב: ש. זימזון, [תשי"-?]. ‬(לילדים)
 שמואל רוזן, ‫מי יודע?; ציורים: פרידל שטרן,‫ תל אביב: צבר, תשי"ח.
 ישראל: מפות מדברות; הוכנו והודפסו על ידי מחלקת המדידות, משרד העבודה; מצוירות על ידי פרידל שטרן, תל אביב: ליאון המדפיס, תשי"ח.
 שמואל רוזן, בסימן שאלה; ציורים: פרידל שטרן,‫ תל אביב: קוץ, 1960.
 ארצות ועמים בתמונות, פרסום "צח", [תחילת שנות ה-60]. (אלבום אוסף)
 מעשה בדֻבּוֹן "לא רוצה"; ציירה פ’ שטרן; עבד מאנגלית בן ישראל הדני (שלמה סקולסקי), תל אביב: ש' זימזון, 1952. ‬(לילדים) אותו הספר בדיוק אוייר גם זמן רב מאוחר יותר על ידי הילה מעוז.
 מרגלית בנאי, פיצפונת, הוצאת מסדה, 1965
 מרגלית בנאי, פיצפונת והג'ינג'ים, הוצאת קרני, 1968

קטלוגים
 רישומי מסע; אוצרת התערוכה: דליה לוין, הרצליה: מוזיאון הרצליה לאמנות, 1995.
 לא רק הומור; צוות התערוכה והקטלוג: אוצרת התערוכה: אירית מלר, עיצוב: נילי אריאלי,‫ חיפה: מוזיאון מאנה-כץ, 1999. ‬
 הייתי תיירת בארץ: פרידל שטרן; אוצר: ירמי פינקוס, חולון: המוזיאון הישראלי לקריקטורה ולקומיקס, 2012.

לקריאה נוספת
 לאה אילני, 'אשה כוכב' (ריאיון עם פרידל שטרן), ניב הגמלאי 185 (1998), 10–12.
 ששון גואטה, '"תמיד רציתי שיאמרו על הקריקטורות שלי, "אוי זה חזק! אוי זה אכזרי!", אבל זה אף פעם לא קרה, כי זה לא אני. אני עוסקת בהומור"' (ריאיון עם פרידל שטרן), קרדיט: המגזין לעיצוב ולתקשורת חזותית בישראל 18 (2003), 6–9.
 עודד באומן, 'בלי פוליטיקה', MB: יקינתון 214 (2007), יז.

קישורים חיצוניים

 
 
 פרידל שטרן באתר המוזיאון הישראלי לקריקטורה ולקומיקס
 פרידל שטרן, באתר האנציקלופדיה הגדולה לקריקטורה 
 פרידל שטרן: עבודות באתר מכון שנקר לתיעוד וחקר העיצוב בישראל
 
  (אנקדוטה)
 
 
 
 
 
 ירמי פינקוס, 
 פרידל שטרן - תערוכה חדשה בבית אריאלה
 פרידל - אישה קטנה גדולה; אוצרים: גלית גאון וירמי פינקוס, תערוכה, המוזיאון הישראלי לקריקטורה ולקומיקס, 16 בפברואר - 23 ביוני 2012
 הייתי תיירת בארץ
 התחרות הראשונה לקריקטורה הומוריסטית על שם פרידל שטרן, 2012
 התחרות השנייה לקריקטורה הומוריסטית ע"ש פרידל שטרן ז"ל, 2014
 פרידל שטרן - רצינות הומוריסטית: חלק א, חלק ב; ערכה וליקטה: מורן קונסטנטין
 צחי פרבר, פרידל, "חצי גיליון": בלוג המחלקה לתקשורת חזותית, בצלאל, 15 באפריל 2012
 
 יגאל זורע, המורה עם הקו הרגיש: על פרידל שטרן המורה לרישום מבצלאל, בבלוג שלו "קווים ונקודות", 3 בינואר 2014
 משלה:'''
 מפגש עם פרידל שטרן (הרצאה), הפסטיבל הבינלאומי לאנימציה, קומיקס וקריקטורה, תל אביב, 26 באוגוסט 2006: חלק 1, חלק 2, חלק 3, חלק 4

כתבות עיתונאיות מפרי עטה:
   (מדורה ב"דבר השבוע")
 
 
 
 
 
 
 
  (שטרן מראיינת את עצמה, לרגל צאת ספרה "בקיצור: ישראל")
 Early Pregnancy Signs

הערות שוליים

ישראליות ילידות גרמניה
ישראלים ילידי גרמניה
קריקטוריסטים גרמנים
פליטות רדיפות הנאצים
נשות העלייה החמישית
אנשי העלייה החמישית
מתנדבות היישוב לצבא הבריטי
מתנדבי היישוב לצבא הבריטי
קריקטוריסטים ישראלים
זוכות פרס דוש לקריקטורה
זוכי פרס דוש לקריקטורה
מורות לציור בישראל
מורים לציור בישראל
סגל בצלאל
מורים לאמנות בישראל
מקבלי אות הנשיא להתנדבות
אישים הקבורים בעינת
מאיירות ישראליות
מאיירים ישראלים
תחקירניות ישראליות
גרפיקאים ישראלים
גרפיקאיות ישראליות
עיתונאיות ישראליות
עיתונאים ישראלים
לייפציג: אישים
מעצבי בולים ישראלים
בוגרות תנועת הצופים
בוגרי תנועת הצופים
ישראליות שנולדו ב-1917
ישראלים שנולדו ב-1917
ישראליות שנפטרו ב-2006
ישראלים שנפטרו ב-2006